**Адвокатските колегии във Видин и Долж финализираха езиковите курсове по трансграничен проект**

Трансграничният юридически център, създаден към Адвокатска колегия Долж, финализира курсовете по български език, които се проведоха в гр.Крайова по проект ”Трансгранично сътрудничество за обучение и мобилност в юридическата област“. Курсовете се проведоха в периода 3-27 ноември от експерт по български език и обхванаха група от 40 души - членове на целевата група, селектирани по проекта.

При изпълнението на тази дейност и във Видин бяха организирани езикови курсове, съответно по румънски език, за студенти и висшисти, сред които адвокати, юрисконсулти и други специфични професии.

Членовете на целевите групи по Проекта ще участват безплатно през 2018г. в следните курсове: Регламентиране на трансграничната миграция, Трансгранично трудово право и социална сигурност, Трансгранично данъчно, търговско и наказателно право, Трансгранични регламенти в областта на транспорта и културното наследство. Безплатни обучения са предвидени и в следните дейности:

* Две конференции във Видин и Крайова в съвместно сътрудничество между двете адвокатски колегии
* Общи сесии по равни възможности, недискриминация и устойчиво развитие.

*Проектът се изпълнява по програма INTERREG V-A Румъния-България (финансиран от ЕС и Европейския фонд за регионално развитие), Приоритетна ос 4 Квалифициран и приобщен регион“, Специфичен обект „Насърчаване интеграцията в трансграничната зона по отношение на заетостта и мобилността на работната сила“. Общата стойност на проекта е малко над 430 000 евро, от която финансирането от ЕС е на стойност 365 000 евро, а съфинансирането от националните бюджети на Румъния и България е в размер на близо 56 000 евро. Самоучастието на партньорите по проекта е 8 600 евро.*

*Повече информация може да се открие на сайта на проекта* [*www.JurisCBP.ro*](http://www.JurisCBP.ro)*, на интернет страниците на АК Долж и АК Видин (www.barouldolj.ro ; www.vdak.lex.bg), както и на място в двата трансгранични юридически центъра.*

Крайова (Румъния)

Видин (България)